Mormonikirkon johtajan sukulainen - Digitoday - Ilta-Sanomat
WordPerfectin kehittäjä vastusti saman sukupuolen avioliittoja Kaliforniassa
Julkaistu: 17.11.2008 7:47
WordPerfectillä rikastunut Alan Ashton lahjoitti miljoona dollaria saman sukupuolen liittoja vastustaneeseen kampanjaan Kaliforniassa.
Kalifornia kielsi samaa sukupuolta olevien avioliitot kansanäänestyksellä pari viikkoa sitten. Liitot ehtivät olla laillisia toukokuusta saakka osavaltion korkeimman oikeuden päätöksellä. Saman sukupuolen avioliittojen vastustajat keräsivät nopeasti yli viiden miljoonan dollarin vaalikassan ennen marraskuun 4. päivän äänestystä. Miljoonan lahjoitti Alan Ashton, joka yhdessä Bruce Bastianin kanssa perusti aikoinaan WordPerfectin. Ashton on mormonikirkon johtajan pojanpoika, New York Times kertoo. Ashton ei ole viime vuosina ollut merkittävästi mukana teknologiateollisuudessa. Saman sukupuolen liittojen vastustajat saivat 52 prosenttia äänistä. Hävinneitä tukivat taloudellisesti esimerkiksi Google ja Apple.